Lingua venetian
Le lingua venetian o venetiano es un lingua romance parlate per circa de cinque milliones de personas, majormente in le region de Veneto, Italia. Le lingua es appellate vèneto in venetiano, veneto in italiano. Le variante parlate in Venetia es appellate venezsiàn/venesiàn o veneziano, respectivemente.
Ben que communmente illo es referite como un dialecto italian (diałeto, dialetto), mesmo per su parlatores, illo monstra un notabile differentia structural del italiano. Illo pertine al gruppo italian del nord intro le linguas romance.

Le 28 de martio 2007, le Consilio Regional del Vèneto recognosceva le existentia del lingua venetian (Łéngua Vèneta) con le approbation del lege super "tutela e valorizzazione della lingua e della cultura veneta".

Le venetiano debe non esser confundite con le lingua venete (venetic in anglese), un lingua indoeuropee apparentemente non relationate e extincte que esseva parlate in le region de Veneto, circa le seculo 6.

Parolas international de origine venetian 
 Arsenal, ciao, gazette, ghetto, gondola, lido, zero (ab arabe)
 Montenegro (significa "monte nigre")
 Negroponte (significa "ponte nigre")
 Venezuela (significa "parve Venezia")
 Regatta (del venetian, "regata": lucta o concurso)

Ligamines externe 

 Description curte 
 Tornén un pas indrìo!  — Examples del venetiano scribite e parlate per Francesco Artico
 Vèneto Arkìvio
 Description del dialecto venetian de Chipilo 
 Grammatica general del lingua venetian e su variantes

Linguas italico-romanic
Venetian